text: La Moncloa tergiversa l'informe del Comitè de Drets Humans del Consell d'Europa i diu que avala la persecució del procés
  El govern espanyol tergiversa l'informe del Comitè de Drets Humans del Consell d'Europa i diu que avala la persecució del procés
  De totes maneres el govern espanyol critica que l'informe parteix d'un plantejament erroni que "contamina" tot el text
  El govern espanyol ha fet un "retret general" a l'informe de la Comissió d'Afers Jurídics i Drets Humans de l'Assemblea Parlamentària del Consell d'Europa, que demana a l'estat espanyol que alliberi els presos polítics i retiri les euroordres contra els exiliats. L'executiu estatal considera que tot el text parteix d'un plantejament "erroni", que és presumir que els presos polítics van ser processats per expressar les seves idees en l'exercici dels seus càrrecs. Aquest "prejudici", diu el govern espanyol, "contamina" tot el text i "es reflecteix" en la resolució i en les recomanacions. Malgrat tot això, l'equip de Sánchez creu que l'informe "avala" l'actuació d'Espanya en el cas.
  La comissió va debatre ahir l'informe, que indaga sobre si els polítics haurien de ser processats per declaracions fetes en l'exercici dels seus mandats, amb l'estudi particular dels casos d'Espanya i de Turquia. L'esborrany de conclusions, segons que subratlla també el govern espanyol, "reconeix" que els presos polítics "van actuar al marge de la constitució i la legalitat".
  A més, i sempre segons l'executiu espanyol, l'informe del relator Boriss Clievics "admet" que la reacció del poder judicial espanyol, "en defensa de la legalitat vulnerada", va tenir lloc "dins dels paràmetres d'un estat de dret".
  El informe indica que la actuación de los políticos independentistas ha sido inconstitucional e ilegal, y que la Administración de Justicia de España en defensa de la legalidad vulnerada tuvo lugar dentro de los parámetros de un Estado de Derecho.